и изходящите потоци на необслужваните заеми и аванси се разбиват в зависимост от сектора на контрагента.
 239ii.
 Входящите потоци към категорията „необслужвани експозиции“ се отчитат кумулативно от началото на финансовата година. Входящият поток отразява брутната балансова стойност на експозициите, които през периода са станали необслужвани, както е определено в параграфи 213—239 или 260 от настоящата част, включително закупените необслужвани експозиции. Отчита се също като входящ поток увеличението на брутната балансова стойност на необслужвана експозиция поради натрупани лихви или поради увеличение на натрупаните отрицателни промени в справедливата стойност поради кредитен риск.
 239iii.
 За експозиция, която през периода е била прекласифицирана няколко пъти от необслужвана към обслужвана или обратно, размерът на входящите и изходящите потоци се определя въз основа на сравнение между статуса на експозицията (обслужвана или необслужвана) в началото на финансовата година или при първоначалното признаване и нейния статус към референтната дата на отчитане.
 239iv.
 Изходящите потоци към категорията „необслужвани експозиции“ се отчитат кумулативно от началото на финансовата година. Изходящият поток отразява сумата на брутните балансови стойности на експозициите, които престават да бъдат необслужвани през периода, и, когато е приложимо, включва размера на отписванията в контекста на частичното или пълно отписване на експозицията. Отчита се също като изходящ поток намалението на брутната балансова стойност на необслужвана експозиция поради натрупани лихви или поради намаление на натрупаните отрицателни промени в справедливата стойност поради кредитен риск.
 239х.
 Изходящият поток се докладва в следните случаи:
 а)
 необслужваната експозиция отговаря на критериите за прекратяване на класифицирането като необслужвана, както е посочено в параграфи 228—232 от настоящата част, и се прекласифицира като обслужвана непреструктурирана или обслужвана преструктурирана;
 б)
 необслужваната експозиция е частично или изцяло възстановена; при частично погасяване само възстановената сума се класифицира като изходящ поток;
 в)
 обезпечението се реализира, включително изходящите потоци, дължащи се на друга ликвидация или правни процедури, като например осребряване на имущество, различни от обезпечения, получени чрез правни процедури, и доброволната продажба на обезпечението;
 г)
 институцията влиза във владение на обезпечението, посочено в параграф 175 от настоящата част, включително случаите на суапове на активи, доброволно предаване и дългови капиталови суапове;
 д)
 продадена необслужвана експозиция;
 е)
 рискът, свързан с прехвърлена необслужвана експозиция и която отговаря на критериите за отписване;
 ж)
 необслужвана експозиция, която е отписана частично или изцяло; при частични отписвания само отписаните суми се класифицират като изходящ поток;
 з)
 необслужвана експозиция или част от необслужвана експозиция престава да бъде необслужвана поради други причини.
 239vi.
 Не се отчита нито като входящ поток, нито като изходящ поток необслужваната експозиция от един отчетен портфейл към друг. По изключение прекласифицирането на необслужвана експозиция от отчетен портфейл към „държан за продажба“ се отчита като изходящ поток от първоначалния отчетен портфейл и входящ поток в „държан за продажба“.
 239vii.
 Следните експозиции следва да бъдат представени в отделни редове:
 а)
 заеми за търговски недвижими имоти, както са определени в точка 239ix, разбити на заеми за търговски недвижими имоти на МСП и на заеми за търговски недвижими имоти на нефинансови предприятия, различни от МСП;
 б)
 заеми, обезпечени с недвижим имот по смисъла на параграф 86, буква а) и параграф 87 от